বাঘাযতীনে হেলে পড়ে বহুতল ! শুরু হল সেই বহুতল ভাঙার কাজ

কলকাতা : আজ অর্থাৎ মঙ্গলবার দুপুরবেলা কলকাতার বাঘাযতীনে হেলে পড়ে একটি বহুতল। ঘটনায় কারুর মৃত্যু না হলেও, ঘুম উড়েছে স্থানীয় বাসিন্দাদের। তাই এবার পুরসভার তরফ থেকে গ্রহণ করা হল বিশেষ পদক্ষেপ। আর এবার শুরু হল বাঘাযতীনের সেই বহুতল ভাঙার কাজ। ঘটনাস্থলে উপস্থিত রয়েছে দমকল বাহিনী থেকে শুরু করে পুরসভার আধিকারিক এবং বিপর্যয় মোকাবিলা বাহিনী।

ঘটনার জেরে তড়িঘড়ি সেই বহুতাল খালি করা হয়। শুধুমাত্র তাই নয়, পাশের বহুতলগুলিও খালি করা হয়। তবে আশঙ্কা করা হচ্ছিল, যে কোনও মুহূর্তেই ভেঙে পড়তে পারে ওই হেলে থাকা অ্যাপার্টমেন্ট, তাই এবার সেই বহুতলটি ভেঙে ফেলা হচ্ছে বলে জানা যাচ্ছে।

আরও পড়ুন: বাঘাযতীনে ভেঙে পড়ল চারতলা ফ্ল্যাট

ইতিমধ্যেই ঘটনাস্থলে জেসিবি আনা হয়েছে বহুতলটি ভাঙার জন্য। পরে যেন বড়সড় কোনও দুর্ঘটনা না ঘটে সেই কারণেই কলকাতা পুরসভার তরফ থেকে এই পদক্ষেপ গ্রহণ করা হয়েছে।

বহুতল হেলে পড়ার ঘটনায়, স্বভাবতই আতঙ্কিত এলাকাবাসী। স্থানীয়দের দাবি, হাইড্রোলিক জ্যাক দিয়ে বাড়িতে উঁচু করা হচ্ছিল। আর যার জেরেই, বাড়িটির গ্রাউন্ড ফ্লোরের চাঙর উঠে যায় ঘটে বিপত্তি।

দেখুন অন্য খবর